CELEX: 52010PC0313
Language: el
Date: 2010-06-17
Title: Πρόταση εκτελεστικη Απόφαση του Συμβουλίου με την οποία επιτρέπεται στη Ρουμανία να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας

|

52010PC0313

 Πρόταση εκτελεστικη Απόφαση του Συμβουλίου με την οποία επιτρέπεται στη Ρουμανία να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας  /* COM/2010/0313 τελικό - NLE 2010/0174 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 17.6.2010COM(2010)313 τελικό2010/0174 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στη Ρουμανία να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίαςΑΙΤΙΟΛΟΓΙΚΗ ΕΚΘΕΣΗΠΛΑΙΣΙΟ ΤΗΣ ΠΡΟΤΑΣΗΣΑιτιολόγηση και στόχοι της πρότασης Σύμφωνα με το άρθρο 395 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (εφεξής «οδηγία ΦΠΑ»), το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης της διαδικασίας επιβάρυνσης του φόρου ή πρόληψης ορισμένων τύπων φοροδιαφυγής ή φοροαποφυγής. Με επιστολή που πρωτοκολλήθηκε στη Γενική Γραμματεία της Επιτροπής στις 23 Σεπτεμβρίου 2009, η Ρουμανία ζήτησε να της επιτραπεί η εφαρμογή ειδικών μέτρων παρέκκλισης από το άρθρο 193 της οδηγίας ΦΠΑ. Κατ’ εφαρμογή του άρθρου 395 παράγραφος 2 της οδηγίας ΦΠΑ, η Επιτροπή ενημέρωσε τα άλλα κράτη μέλη, με επιστολή της 14ης Δεκεμβρίου 2009, σχετικά με το αίτημα της Ρουμανίας. Με την από 17 Δεκεμβρίου 2009 επιστολή της, η Επιτροπή γνωστοποίησε στη Ρουμανία ότι διέθετε όλες τις απαραίτητες πληροφορίες για την εκτίμηση του αιτήματος. |Γενικό πλαίσιο Κατά γενικό κανόνα, το άρθρο 193 της οδηγίας ΦΠΑ ορίζει ότι ο ΦΠΑ οφείλεται από τον υποκείμενο στον φόρο ο οποίος πραγματοποιεί φορολογητέα παράδοση αγαθών ή υπηρεσιών. Η κυβέρνηση της Ρουμανίας επιθυμεί να εφαρμόσει μηχανισμό αντιστροφής της επιβάρυνσης, στο πλαίσιο του οποίου μετατίθεται η υποχρέωση καταβολής του ΦΠΑ στον υποκείμενο στο φόρο στον οποίο παραδίδονται τα αγαθά ή παρέχονται οι υπηρεσίες, στις ακόλουθες περιπτώσεις: - παροχή αγαθών και υπηρεσιών από υποκείμενους στον φόρο σε διαδικασία αφερεγγυότητας, εξαιρουμένων των εμπόρων λιανικής πώλησης· - παραδόσεις ξυλείας από υποκείμενους στο φόρο – ειδικότερα, μη υλοτομημένης ξυλείας, κυκλικής διατομής ή πριστής ξυλείας για την παραγωγή τεχνουργημάτων, καυσόξυλων, προϊόντων ξυλείας, καθώς και ορθογωνικής διατομής ή λεπτομερώς τεμαχισμένης ξυλείας και ακατέργαστης, κατεργασμένης ή ημικατεργασμένης ξυλείας. Όσον αφορά τους υποκείμενους στον φόρο σε διαδικασία αφερεγγυότητας οι οποίοι παρέχουν αγαθά και υπηρεσίες, είναι δυνατόν να μην μπορέσουν, λόγω οικονομικών δυσχερειών, να καταβάλουν στις αρμόδιες αρχές τον ΦΠΑ που εισέπραξαν κατά τις πραγματοποιηθείσες παραδόσεις. Από την άλλη πλευρά, ο αγοραστής, αν πρόκειται για υποκείμενο στον φόρο, έχει τη δυνατότητα έκπτωσης του ΦΠΑ που του έχει επιβληθεί. Η διαδικασία αντιστροφής της επιβάρυνσης δεν προορίζεται για εφαρμογή σε παραδόσεις που πραγματοποιούνται από εμπόρους λιανικής πώλησης σε διαδικασία αφερεγγυότητας, διότι το μέτρο αυτό είναι δύσκολο να εφαρμοστεί στην πράξη, κυρίως λόγω της δυσκολίας προσδιορισμού, στο σημείο πώλησης, του φορολογικού καθεστώτος των πελατών τους. Ο κλάδος της δασοκομίας στη Ρουμανία έχει ιδιαίτερη οικονομική σημασία. Ο κλάδος αυτός περιλαμβάνει σημαντικό αριθμό εμπόρων, συχνά μικρών μεταπωλητών και διαμεσολαβητών, οι οποίοι συχνά αδυνατούν να συμμορφωθούν με τις υποχρεώσεις τους όσον αφορά τον ΦΠΑ. Οι πελάτες των εν λόγω προμηθευτών είναι κατά κανόνα μεγάλες και καλά εδραιωμένες επιχειρήσεις. Η παρούσα αίτηση θα ισχύει έως τις 31 Δεκεμβρίου 2013. |ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝΔιαβουλεύσεις με τα ενδιαφερόμενα μέρη |Άνευ αντικειμένου |Συλλογή και χρήση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Εκτίμηση των επιπτώσεων Η πρόταση απόφασης αποβλέπει στην καταπολέμηση της ενδεχόμενης φοροδιαφυγής ή φοροαποφυγής όσον αφορά τον ΦΠΑ και, επομένως, έχει δυνητικά θετικό οικονομικό αντίκτυπο. Εν πάση περιπτώσει, η απόφαση θα έχει μικρό αντίκτυπο λόγω του περιορισμένου πεδίου εφαρμογής της παρέκκλισης. |ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣΣυνοπτική παρουσίαση της προτεινόμενης δράσης Χορήγηση στη Ρουμανία της άδειας να εφαρμόσει μέτρο παρέκκλισης από το άρθρο 193 της οδηγίας ΦΠΑ όσον αφορά τη χρήση μηχανισμού αντιστροφής της επιβάρυνσης στην περίπτωση των παραδόσεων αγαθών και της παροχής υπηρεσιών από υποκείμενους στο φόρο υπό διαδικασία αφερεγγυότητας, εξαιρουμένων των εμπόρων λιανικής πώλησης, και στην περίπτωση των παραδόσεων προϊόντων ξυλείας. |Νομική βάση Άρθρο 395 της οδηγίας ΦΠΑ. |Αρχή της επικουρικότητας Σύμφωνα με το άρθρο 395 της οδηγίας ΦΠΑ, το κράτος μέλος που επιθυμεί να θεσπίσει μέτρα παρέκκλισης από την εν λόγω οδηγία πρέπει να λάβει την έγκριση του Συμβουλίου, η οποία θα έχει τη μορφή απόφασης του Συμβουλίου. Επομένως, η πρόταση είναι σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον (τους) εξής λόγο(-ους). |Η παρούσα απόφαση αφορά άδεια χορηγούμενη σε κράτος μέλος κατόπιν αιτήσεώς του και δεν συνιστά υποχρέωση. |ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΔημοσιονομικές επιπτώσεις |Η πρόταση δεν έχει επιπτώσεις στον προϋπολογισμό της Ένωσης. |ΠΡΟΑΙΡΕΤΙΚΑ ΣΤΟΙΧΕΙΑΗ πρόταση περιλαμβάνει ρήτρα επανεξέτασης / αναθεώρησης / λήξης ισχύος |Η πρόταση περιλαμβάνει ρήτρα λήξης ισχύος. |2010/0174 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στη Ρουμανία να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης,την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθέμενης αξίας[1], και ιδίως το άρθρο 395 παράγραφος 1,την πρόταση της Ευρωπαϊκής Επιτροπής,Εκτιμώντας τα ακόλουθα:1.  Με επιστολή που πρωτοκολλήθηκε στη Γενική Γραμματεία της Επιτροπής στις 23 Σεπτεμβρίου 2009, η Ρουμανία ζήτησε να της επιτραπεί η λήψη ειδικού μέτρου παρέκκλισης από το άρθρο 193 της οδηγίας 2006/112/ΕΚ.2.  Η Επιτροπή ενημέρωσε τα λοιπά κράτη μέλη με επιστολές της 14ης Δεκεμβρίου 2009 για το αίτημα που υπέβαλε η Ρουμανία. Με την από 17 Δεκεμβρίου 2009 επιστολή της, η Επιτροπή γνωστοποίησε στη Ρουμανία ότι διέθετε όλες τις απαραίτητες πληροφορίες για την εκτίμηση του αιτήματος.3.  Το άρθρο 193 της οδηγίας 2006/112/EΚ προβλέπει ότι υπόχρεος για την καταβολή του φόρου προστιθέμενης αξίας (ΦΠΑ) στις αρμόδιες αρχές είναι κατά κανόνα ο υποκείμενος στον φόρο που πραγματοποιεί την παράδοση των αγαθών ή την παροχή των υπηρεσιών.4.  Σκοπός της παρέκκλισης που ζητεί η Ρουμανία είναι να καταστήσει αποδέκτη των παραδόσεων αγαθών ή των παροχών υπηρεσιών υπόχρεο του φόρου προστιθεμένης αξίας σε δύο συγκεκριμένες περιπτώσεις. Η πρώτη περίπτωση αφορά τις παραδόσεις από υποκείμενους στο φόρο προϊόντων ξυλείας όπως ορίζονται στην εθνική νομοθεσία. Η δεύτερη περίπτωση αφορά τις παραδόσεις αγαθών και/ή την παροχή υπηρεσιών από υποκείμενους στον φόρο σε διαδικασία αφερεγγυότητας, εξαιρουμένων των εμπόρων λιανικής πώλησης.5.  Οι αφερέγγυες επιχειρήσεις αδυνατούν συχνά να καταβάλουν στις αρμόδιες αρχές τον ΦΠΑ για τις παραδόσεις αγαθών ή την παροχή υπηρεσιών που πραγματοποιούν. Ωστόσο, ο αποδέκτης των παραδόσεων αγαθών ή των παρεχόμενων υπηρεσιών έχει, κατά κανόνα, τη δυνατότητα έκπτωσης του ΦΠΑ ακόμη κι αν αυτός δεν έχει καταβληθεί στις αρμόδιες αρχές από τον προμηθευτή των αγαθών ή τον πάροχο των υπηρεσιών.6.  Εφόσον είναι δύσκολο για τους εμπόρους λιανικής πώλησης να προσδιορίσουν, στο σημείο πώλησης, το φορολογικό καθεστώς των πελατών τους, θα πρέπει να μην εφαρμόζεται ο μηχανισμός αντιστροφής της επιβάρυνσης στους εμπόρους λιανικής πώλησης σε διαδικασία αφερεγγυότητας.7.  Προβλήματα ανακύπτουν επίσης στον κλάδο της ξυλείας στη Ρουμανία λόγω της φύσης της αγοράς και των πραγματοποιούμενων συναλλαγών. Η αγορά αποτελείται από μεγάλο αριθμό μικρών επιχειρήσεων που είναι δύσκολο να ελεγχθούν από τις ρουμανικές αρχές. Η συνηθέστερη μορφή φοροδιαφυγής συνίσταται στην έκδοση τιμολογίων από προμηθευτή ο οποίος στη συνέχεια εξαφανίζεται χωρίς να καταβάλει προηγουμένως τον φόρο στις αρμόδιες αρχές, ενώ ο πελάτης διαθέτει έγκυρο τιμολόγιο που του επιτρέπει να ζητήσει έκπτωση φόρου.8.  Επιτρέποντας στις φορολογικές αρχές να καταστήσουν τον αποδέκτη υπόχρεο για την καταβολή του ΦΠΑ στην περίπτωση των παραδόσεων προϊόντων ξυλείας που πραγματοποιούνται από υποκείμενους στο φόρο και στην περίπτωση της παράδοσης αγαθών και της παροχής υπηρεσιών από υποκείμενους στον φόρο, εξαιρουμένων των εμπόρων λιανικής πώλησης, ενώ είναι σε διαδικασία αφερεγγυότητας, η παρέκκλιση επιλύει τα προβλήματα είσπραξης του ΦΠΑ, χωρίς να μεταβάλλει το ποσό του οφειλόμενου φόρου. Αυτό έχει ως αποτέλεσμα την αποφυγή ορισμένων μορφών φοροδιαφυγής ή φοροαποφυγής.9.  Το μέτρο είναι ανάλογο προς τους επιδιωκόμενους στόχους, εφόσον δεν προορίζεται για γενική εφαρμογή, αλλά μόνο σε συγκεκριμένες πράξεις και κλάδους που παρουσιάζουν πραγματικά προβλήματα είσπραξης του φόρου ή φοροδιαφυγής και φοροαποφυγής.10.  Η άδεια πρέπει να ισχύει για περιορισμένη περίοδο και πρέπει επομένως να λήγει στις 31 Δεκεμβρίου 2013. Ανάλογα με τις μέχρι τότε εμπειρίες, θα χρειαστεί ενδεχομένως να εκτιμηθεί αν η παρέκκλιση εξακολουθεί να είναι δικαιολογημένη.11.  Η παρέκκλιση δεν έχει αρνητικές επιπτώσεις στους ιδίους πόρους της Ένωσης που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από το άρθρο 193 της οδηγίας 2006/112/ΕΚ, επιτρέπεται στη Ρουμανία να ορίσει ως υπόχρεο του φόρου προστιθέμενης αξίας τον υποκείμενο στον φόρο αποδέκτη στον οποίο παραδίδονται τα αγαθά ή παρέχονται οι υπηρεσίες που αναφέρονται στο άρθρο 2 της παρούσας απόφασης.Άρθρο 2Η παρέκκλιση που προβλέπεται στο άρθρο 1 εφαρμόζεται στα ακόλουθα:12.  Παραδόσεις ξυλείας από υποκείμενους στον φόρο·13.  Παραδόσεις αγαθών και παροχή υπηρεσιών από υποκείμενους στον φόρο σε διαδικασία αφερεγγυότητας, εξαιρουμένων των εμπόρων λιανικής πώλησης.Η ξυλεία που αναφέρονται στο σημείο 1 του πρώτου εδαφίου, περιλαμβάνει τη μη υλοτομημένη ξυλεία, την κυκλικής διατομής ή πριστή ξυλεία για την παραγωγή τεχνουργημάτων, τα καυσόξυλα, τα προϊόντα ξυλείας, καθώς και την ορθογωνικής διατομής ή λεπτομερώς τεμαχισμένη ξυλεία και την ακατέργαστη, κατεργασμένη ή ημικατεργασμένη ξυλεία.Άρθρο 3Η ισχύς της παρούσας απόφασης λήγει στις 31 Δεκεμβρίου 2013.Άρθρο 4Η παρούσα απόφαση απευθύνεται στη Ρουμανία.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1.